Capital Society : CWT ไม่ธรรมดา!
Capital Society : CWT ไม่ธรรมดา!
21 ส.ค. 2563

เรียกได้ว่าเป็นอีกหนึ่งเสือซุ่มเงียบจริงๆ สำหรับบมจ.ชัยวัฒนา แทนเนอรี่ กรุ๊ป (CWT)
ที่ขยันต่อยอดธุรกิจอยู่ตลอด และมีการปรับโครงสร้างมาเน้นธุรกิจโรงไฟฟ้า
ธุรกิจต่อเรือ-รถโดยสาร แถมยังทยอยส่งผลงานออกมาอย่างต่อเนื่องตลอดปี
แถมล่าสุดจับมือบล.เคพีเอ็ม (KPM Securities) จำหน่ายหุ้นกู้จำนวนไม่เกิน 280 ล้านบาท
ให้ผลตอบแทนถึง 6.50% ต่อปี เมื่อช่วงวันที่ 17-19 สิงหาคมที่ผ่านมา
โดยได้รับยอดจองจากนักลงทุนสถาบันและนักลงทุนรายใหญ่อย่างล้นหลาม
งานนี้บอกเลยว่าต้องคอยจับตาข่าวสารของบริษัทอย่างใกล้ชิด
เพราะคงมีอะไรดีๆออกมาให้ได้ตื่นเต้นกันอีกแน่นอน
ด้วยการการันตีพื้นฐานที่แข็งแกร่ง ด้วยการเป็นบริษัทชั้นนำผู้บุกเบิกธุรกิจยานยนต์สมัยใหม่
อย่าง EV Boat และ EV Bus ในประเทศไทย ถือเป็นอีกหนึ่งหุ้นที่ไม่ธรรมดาจริงๆนะเจ้าคะ